રિક્ષાનું હુડ અથડાવવાને કારણે બસનો સાઈડ ગ્લાસ તુટી ગયો હતો, હજી કંનન કઈ સમજે પહેલા ગ્રીન સીગ્નલ થઈ ગયુ હતું, હવે કંનન ત્યાં જ બસ રોકી રિક્ષા ડ્રાઈવર સાથે વાત કરવા જાય તો ટ્રાફિક જામ થાય તેમ હતું, આવુ અમદાવાદમાં મેં જોયુ નથી, સામાન્ય રીતે  ડ્રાઈવરો જ્યાં અકસ્માત થાય ત્યાં રસ્તાની વચ્ચે રોકાઈ ઝઘડો શરૂ કરે છે, પણ કંનને બસ સ્ટાર્ટ કરી આગળ વધારી, કંનને રિક્ષાની બાજુમાં પોતાની બસ લાવીસ રિક્ષા ડ્રાઈવરને મલીયાલમમાં કઈક કહ્યું મને એટલું સમજાયું કે તેણે રિક્ષા ડ્રાઈવરને કહ્યું કે રસ્તો ખુલ્લો મળે ત્યાં રોકાજે, એકાદ કિલોમીટર પછી પહોંળો રસ્તો આવતા કંનને બસ ઉભી રાખી,  તેની પાછળ આવેલી રિક્ષા પણ ઉભી રહી, તેમાંથી એક વૃધ્ધ  ડ્રાઈવર એક સ્ત્રી અને લગભગ અઢાર વર્ષનો યુવાન  બસ સુધી આવ્યા.